Tegyünk különbséget a lágyéksérv és a vízsérv között!
Lágyéksérv (‘Hernia inguinalis’)
A lágyéksérv esetén a lágyékcsatorna nyílásán, ahol korábban a here szállt le, hashártya és belek kitüremkednek a herezacskóba. A férfiakban sokkal gyakrabban jelentkezik a betegség, mint nőkben.
A kórkép esetén az érintett oldali herezacskó megnagyobbodik.
Hasprés alkalmával, köhögéskor, nevetéskor, nehéz tárgyak emelésekor a sérv nagysága általában fokozódik. Fekvéskor viszont, ahogy a belek visszacsúsznak a hasüregbe a sérv nagysága általában megkisebbedik.
A herezacskóba türemkedett beleket, az orvos, a sérvkapun át kézzel is vissza tudja tolni a hasüregbe. Szövődmény akkor lép fel, amikor sérvkizáródás következtében a beleknek csavarodásuk vagy leszorításuk miatt megszűnik a vérellátása, elhalnak.
Ez a szövődmény korai sebészeti beavatkozás nélkül halálos is lehet, ezért ajánlott, még a szövődmények kialakulása előtt, műtéti úton megszüntetni a lágyéksérvet!
Vízsérv (‘Hydrocele’)
A kórkép esetén a here burkai között folyadék szaporodik fel, ami a here fájdalmatlan megnagyobbodásához vezet.
Ártalmatlan elváltozás, elkülöníthető a lágyéksérvtől azzal, hogy nagysága állandó. A folyadék magától is felszívódhat, de egyes esetekben műtéti beavatkozás vagy a folyadék leszívása válik szükségessé.
Tudja meg, mit javasolhat az orvos a fityma letapadásánál?
Mi a teendő, ha a gyermek heréje nem tapintható?
Mi a szerepe a heréknek és a mellékheréknek?